钦定古今图书集成/明伦汇编/氏族典/第430卷 > 赵密
## 钦定古今图书集成/明伦汇编/氏族典/第430卷 > 赵密

按《宋史赵密传》：“密字微叔，太原清河人。政和四年，用
材武试崇政殿，授河北队将。建炎元年，从张俊讨任
城寇，累功转武节郎。绍兴元年，李成马进扰江、淮，俊
遣密大破之，寻诏入卫。十年，金犯亳、宿，明年，犯滁、濠，
密进击败之，进中卫协忠大夫，寻拜宣州观察使，以
年劳转太尉。隆兴二年，进少保，再为殿前都指挥使。”
乾道元年致仕，卒。